CELEX: 62014FN0116
Language: el
Date: 2014-10-23 00:00:00
Title: Υπόθεση F-116/14: Προσφυγή-αγωγή της 23ης Οκτωβρίου 2014 — ZZ κατά Επιτροπής

26.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 26/47
            
         Προσφυγή-αγωγή της 23ης Οκτωβρίου 2014 — ZZ κατά Επιτροπής
   (Υπόθεση F-116/14)
   (2015/C 026/63)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: ZZ (εκπρόσωπος: L.Y. Levi, δικηγόρος)
   
      Καθής-εναγόμενη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Προσφυγή ακυρώσεως της αποφάσεως του εκτελεστικού διευθυντή της Ευρωπαϊκής Αρχής Ασφαλίσεων και Επαγγελματικών Συντάξεων (ΕΑΑΕΣ) που ανακάλεσε μια προηγούμενη απόφαση περί διορισμού της προσφεύγουσας ως εκτάκτου υπαλλήλου βαθμού AD8 και αγωγή αποζημιώσεως προς αποκατάσταση της ζημίας και προς ικανοποίηση της ηθικής βλάβης που υποστηρίζεται ότι υπέστη η τελευταία.
   
      Αιτήματα
   
   Η προσφεύγουσα-ενάγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση του εκτελεστικού διευθυντή της ΕΑΑΕΣ της 24ης Φεβρουαρίου 2014 που ανακάλεσε μια προηγούμενη απόφαση της 7ης Νοεμβρίου 2013 περί προσωρινού διορισμού της προσφεύγουσας από 16ης Σεπτεμβρίου 2013 ως εκτάκτου υπαλλήλου βαθμού AD8 κατόπιν της διαδικασίας προσλήψεως που κινήθηκε με την ανακοίνωση κενής θέσεως 1327TAAD08·
            
         
               —
            
            
               να ακυρώσει την απόφαση της 24ης Ιουλίου 2014 περί απορρίψεως της ενστάσεως που υπέβαλε η προσφεύγουσα στις 25 Μαρτίου 2014·
            
         
               —
            
            
               να υποχρεώσει την καθής-εναγομένη να αποκαταστήσει την υλική ζημία που συνίσταται στη διαφορά μεταξύ των αποδοχών που είχε η προσφεύγουσα-ενάγουσα στον βαθμό AD6 από τις 16 Σεπτεμβρίου 2013 και των αντίστοιχων αποδοχών βαθμού AD8, πλέον τόκων υπερημερίας υπολογιζόμενων με το επιτόκιο της Ευρωπαϊκής Κεντρικής Τράπεζας προσαυξημένο κατά 2 μονάδες·
            
         
               —
            
            
               επικουρικώς, να υποχρεώσει την καθής-εναγομένη να αποκαταστήσει τη ζημία που συνίσταται στη διαφορά μεταξύ των αποδοχών βαθμού AD6 και των αποδοχών βαθμού AD8 μεταξύ 16ης Σεπτεμβρίου 2013 και 24ης Φεβρουαρίου 2014, πλέον τόκων υπερημερίας υπολογιζόμενων με το επιτόκιο της Ευρωπαϊκής Κεντρικής Τράπεζας προσαυξημένο κατά 2 μονάδες·
            
         
               —
            
            
               να υποχρεώσει την καθής-εναγομένη να ικανοποιήσει την προκληθείσα ηθική βλάβη εκτιμώμενη ex aequo και bono σε 20  000 ευρώ·
            
         
               —
            
            
               να καταδικάσει την Ευρωπαϊκή Επιτροπή στο σύνολο των δικαστικών εξόδων.